Manden, der er fra Skagen, blev opdaget på Markvej i Skagen kort efter midnat. Her kørte han ind i fire forskellige biler, hvorefter køreturen endte med, at manden kørte bilen ind i et hegn. Efter køreturen stak den 20-årige mand af fra stedet til fods, men han blev sidenhen anholdt af politiet på et diskotek i byen. Den 20-årige mand fik taget blodprøver, for at bestemme hans promille, hvorefter han kunne sove rusen ud i detentionen.

Referat:
En 20-årig mand fra Skagen var skyld i en række skader på biler og et hegn, da han kørte beruset gennem Skagen natten til onsdag.